cyanic-selkie/wikianc huggingface dataset:
திம்புலாகலை ரஜ மகா விகாரை
திம்புலாகலை ரஜ மகா விகாரை இலங்கையின் பண்டைத் தலைநகரங்களுள் ஒன்றான பொலநறுவைக்கு தென்கிழக்கே 16 கிலோமீட்டர் தொலைவில் அமைந்துள்ளது. திம்புலாகலை மலைத்தொடர் பாறைகளைக் குடைந்து அமைக்கப்பட்ட பல குகைகளைக் கொண்டுள்ளது. இங்குள்ள பாறைகளில் பல பிராமிக் கல்வெட்டுக்களும் காணப்படுகின்றன. மத்திய காலத்தைச் சேர்ந்த இங்குள்ள துறவி வாழிடங்களும், மிகப்பழங்காலத்தைச் சேர்ந்த புனித இருப்பிடங்களும் சில பெறுமதியான சுவரோவியப் பகுதிகளைக் கொண்டுள்ளன. பொலநறுவை இராச்சியக் காலத்துக்குப் பின்னர் கைவிடப்பட்ட இந்தப் பௌத்த துறவிமடம், கித்தலாகம் சிறீ சீலங்கார தேரரின் முயற்சிகளால் 1950களில் திருத்தியமைக்கப்பட்டது. இவர் 1995ல் இறக்கும்வரை இவ்விகாரையின் தலைமைக் குருவாக இருந்தார்.
மேற்கோள்கள்
பகுப்பு:இலங்கையின் தொல்லியற்களங்கள் பகுப்பு:பௌத்த யாத்திரைத் தலங்கள் பகுப்பு:பௌத்த கோயில்கள்
பிள்ளாபாளையம் ஊராட்சி
பிள்ளாபாளையம் ஊராட்சி (Pillapalayam Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள தாத்தையங்கார்பேட்டை வட்டாரத்தில் அமைந்துள்ளது. இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4437 ஆகும். இவர்களில் பெண்கள் 2180 பேரும் ஆண்கள் 2257 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆட்களம் (உயிரியல்)
thumb|250px|அறிவியல் வகைப்பாடு உயிரியல் வகைப்பிரித்தலில், ஆட்களம் (domain) என்பது இராச்சியம் அலகுக்கு மேலுள்ள உயிரினங்களிலேயே உச்சவகைப்பாடாகும். 1990ல் காரல் வோஸி அறிமுகபடுத்திய மூன்று ஆட்களங்கள்:ஆர்க்கீயா, பாக்டீரியா மற்றும் மெய்க்கருவுயிரி ஆகும்.
மேற்கோள்கள்
பகுப்பு:வகைப்பாட்டியல் பகுப்பு:மேற்கோள் வழு-Defined multiple times
டெகுவான்டிபெக் குழிமுயல்
டெகுவான்டிபெக் ஜாக் குழி முயல் (ஆங்கிலப்பெயர்: Tehuantepec jackrabbit, உயிரியல் பெயர் Lepus flavigularis) என்பது மெக்சிகோவில் காணப்படும் ஒரு வகை பாலூட்டி ஆகும். இதன் காதுகளின் அடிப்பகுதியில் இருந்து பிடரி வரை இரண்டு கருப்பு கோடுகளும் மற்றும் இதன் பக்க வாட்டில் வெள்ளை நிறமும் காணப்படும். இதன் அடிப்பகுதி வெள்ளை நிறத்திலும், மேல்பகுதி பிரகாச பழுப்பு நிறம் மற்றும் மேலோட்டமாக கருப்பு நிறத்திலும், பின்பகுதி சாம்பல் நிறத்திலும் மற்றும் வால் கருப்பு நிறத்திலும் இருக்கும். ஜாக் குழிமுயல்களிலேயே இது ஒரு பெரிய இனமாகும். இதற்கு பெரிய காதுகளும் கண்களும் உள்ளன. வயது வந்த முயல்கள் 3.5 முதல் 4 கிலோ வரை இருக்கும்.
பரவல்
இது அரிதாக மெக்சிகோவின் ஒக்சாகா பகுதியில் மட்டுமே காணப்படும் முயல் ஆகும். இது இசுதுமோ டி டெகுவான்டிபெக் பகுதியின் டெகுவான்டிபெக் வளைகுடாவுடன் இணைக்கப்பட்டிருக்கும் சவானாக்கள் மற்றும் உப்புநீர் குளங்கள் உடைய கடற்கரைகளில் காணப்படும் புல் நிறைந்த மணல் மேடுகளில் காணப்படும். இவை ஒன்றிலிருந்து ஒன்று தனித்தனியாக பிரிக்கப்பட்ட மூன்று சிறிய எண்ணிக்கைகளில் காணப்படுகின்றன.
இந்த முயலின் முந்தைய கால பரவல் விவரத்துடன் விளக்கப்படவில்லை. எனினும் டெகுவான்டிபெக்கின் இசுதுமசின் ஒக்சாகாவில் உள்ள சலீனா கிரசிலிருந்து சியாபாசில் உள்ள டோனாலா வரை மெக்சிகோவின் அமைதிப் பெருங்கடல் கடற்கரையில் சுமார் 5,000 சதுர கிலோமீட்டர் பரப்பளவில் மட்டுமே இவை வரலாற்று ரீதியாக வாழ்ந்து வருகின்றன என மதிப்பிடப்பட்டுள்ளது.
உசாாத்துணை
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:குழிமுயல்கள்
வேப்பநத்தம், அரூர்
வேப்பநத்தம் (Veppanatham), என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு  உட்பட்ட  ஒரு வருவாய் கிராமம் ஆகும். இந்த ஊரானது வடுகப்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், அரூரில் இருந்து 10 கிலோ மீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 317 குடும்பங்களும் 1,265 மக்களும் வசிக்கின்றனர். இதில் 652 ஆண்களும் 613 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
கப்லு நகரம்
கப்லு (ஆங்கிலம்: Khaplu ) ( உருது மற்றும் பால்டி : "காப்பலு" என்றும் அழைக்கப்படும் இந்த நகரம் பாக்கித்தானிலுள்ள பல்திஸ்தானின் காஞ்சே மாவட்டத்தின் நிர்வாக தலைநகரமாகும்.  ஸ்கார்டு நகருக்கு கிழக்கே 103 கிமீ (64 மைல்) தொலைவில் அமைந்திருக்கும் இது யாப்கோ வம்சத்தின் பழைய பால்திஸ்தானில் இரண்டாவது பெரிய இராச்சியம் ஆகும். இது சியோக் ஆற்றின் குறுக்கே லடாக்  செல்லும் வர்த்தக பாதையை பாதுகாத்தது.
ஸ்கார்டுவிலிருந்து கப்லு பள்ளத்தாக்கு கிட்டத்தட்ட 110 km தூரம் கொண்டது. மற்றும் ஜீப்பில் பயணம் செய்தால் இரண்டு மணிநேரம் ஆகும். இது சிந்து மற்றும் பாக்கித்தானின் சியோக் நதியின் சங்கமத்தில் அமைந்துள்ள ஒரு பரந்த கிராமமாகும்.
கப்லு என்பது கூசே பள்ளத்தாக்கிற்கு மலையேற்றத்திற்கான ஒரு தளமாகும், இது மசெர்ப்ரம் மலைகளுக்கு வழிவகுக்கிறது. மசெர்பிரம், கே -6,கே -7, செர்பி காங், சியா காங்ரி, சால்டோரோ காங்ரி மற்றும் சியாச்சின் போன்ற பல பிரபலமான மலைகள் அங்கு அமைந்துள்ளன. ஃபோர்ப்ஸ் பத்திரிகையின் கூற்றுப்படி, கப்லு சுற்றுலாப் பயணிகளுக்கு மிகச் சிறந்த இடமாகும். சியாச்சின் பனிப்பாறை மற்றும் உலகின் 3 வது 4 வது 5 மற்றும் 6 வது மிக உயர்ந்த சிகரத்தைப் பார்க்க வருடாந்த தோராயமாக 100 ஆயிரம் சுற்றுலாப் பயணிகள் கப்லுவுக்கு வருகை தருகின்றனர். 700 நூறு ஆண்டுகள் பழமையான மசூதி, அமீர் கபீர் சையத் அலி அமதானி (ஆர்.ஏ.) அவர்களால் நிறுவப்பட்ட சச்சன் என்ற மசூதியை கப்லு கொண்டுள்ளது. சுற்றுலா இடங்கள். அப்சோர், தோக்சிகார், கல்தாக், சச்சான் மசூதி மற்றும் சியோக் நதி காட்சி ஆகியவை கப்லு நகரில் அறியப்பட்ட சுற்றுலா இடங்கள் ஆகும்.
சுற்றுலா
கப்லு "ஷியோக் பள்ளத்தாக்கு," "காஞ்சே" மற்றும் "லிட்டில் திபெத்" என்று பல பெயர்களில் அழைக்கப்படுகிறது. கப்லுவில் அழகான சச்சான் மசூதி (இந்த பகுதியில் முதல் இஸ்லாமிய போதகரான மிர் சயீத் அலி அமதானி நிறுவிய 700 ஆண்டுகள் பழமையானது) போன்ற பல வரலாற்று இடங்கள் உள்ளன. இங்குள்ள ராஜா அரண்மனை ஒரு அழகான கட்டிடம் மற்றும் பாக்கித்தானில் கடைசி மற்றும் சிறந்த திபெத்திய பாணி அரண்மனை ஆகும். கப்லு கான்கா என்பது மிர் முக்தார் அகியரின் நினைவாக 1712 AD / 1124 AH இல் கட்டப்பட்டது.
கப்லு கே-7, மற்றும் மசெர்ப்ரம் சிகரம் ஆகியவற்றின் நுழைவாயில் ஆகும் கே -6, மலையேறுபவர்களுக்கு சோகோலிசா மற்றும் கோண்டோகோரோ லா, கோண்டோகோரோ சிகரம், சரக்சா பனிப்பாறை, கோண்டோகோரோ பனிப்பாறை, மசெர்ப்ரம் பனிப்பாறை, அலிங் பனிப்பாறை, மக்லு ப்ரோக், தெய்லி லா, தகோலி ஏரி, கர்பாக் ஏரி, காங்கே ஏரி மற்றும் பாரா ஏரி. கப்லு ப்ராக், கப்லு துங் மற்றும் கஞ்சூர், கல்தாக், கோலி, எக்லி போன்ற நடைபயணங்களுக்கு கப்லு ஒரு அழகிய இடமாகும். சியோக் ஆற்றில் ராஃப்டிங் எனப்படும் விளையாட்டு மற்றும் பாமாரி தோக்சிகர் மற்றும் டோவோகிராமிங் (சூடான நீரூற்று) போன்ற பாறை ஏறும் இடங்கள் உள்ளன.
கட்டிடக்கலை
கப்லுவில் உள்ள மிக முக்கியமான மத நினைவுச்சின்னங்கள் பெரிய காங்கா பிரார்த்தனை மண்டபம் மற்றும் சச்சான் மசூதி ஆகியன. முந்தையது 1712 ஆம் ஆண்டில் இஸ்லாமிய நர்ப்காஷ்யா பிரிவின் துறவி சையத் முகமது என்பவரால் கட்டப்பட்டது, அதன் அஸ்தானா கல்லறை நினைவுச்சின்னம் உடனடியாக அருகில் உள்ளது. அஸ்தானா கல்லறை நினைவுச்சின்னம் பாக்கித்தானின் அகா கான் கலாச்சார அறக்கட்டளைத் திட்டத்தின் மூலம்  மீட்டெடுக்கப்பட்டு மொத்த சிதைவிலிருந்து காப்பாற்றப்பட்டுள்ளது. பால்கித்தானில் உள்ள பாரம்பரிய மசூதிகளில் சச்சான் மசூதி மிகப்பெரிய மற்றும் மிக முக்கியமானதாகும். கிளிம்பர்க்கிற்குப் பிறகு (பக். 155) சிகர் இஸ்லாமிய மிசனரி சையத் அலி சா அமதானியில் அம்புரிக் மசூதியாக நிறுவப்பட்டது காரணம் (14 ஆம் நூற்றாண்டு), இது வரலாற்று ரீதியாக அம்புரிக் மசூதியைப் போல பாதுகாப்பாக இல்லை என்று கருதப்படுகிறது..
வெளி இணைப்புகள்
பகுப்பு:பாக்கித்தானின் புவியியல் பகுப்பு:பாக்கித்தான்
ஒ. ஆர். ராமச்சந்திரன்
'''ஓ. ஆர். ராமச்சந்திரன்' (O. R. Ramachandran'') இந்தியாவைச் சேர்ந்த ஓர் அரசியல்வாதியும் தமிழ்நாட்டின் முன்னாள் சட்டமன்ற  உறுப்பினரும் ஆவார். 1991 ஆம் ஆண்டு நடைபெற்ற தேர்தலில் கம்பம் தொகுதியில் இருந்து இந்திய தேசிய காங்கிரசு வேட்பாளராகவும், 1996 மற்றும் 2001 ஆண்டுகளில் நடைபெற்ற தேர்தல்களில் தமிழ் மாநில காங்கிரசு கட்சி வேட்பாளராகவும் தமிழ்நாடு சட்டமன்றத்திற்கு தேர்ந்தெடுக்கப்பட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:தேனி மாவட்ட நபர்கள் பகுப்பு:தேனி அரசியல்வாதிகள் பகுப்பு:இந்திய அரசியல்வாதிகள்
இருள்வ மௌத்திகம்
இருள்வ மௌத்திகம் எழுத்தாளர் கோணங்கி எழுதிய குறுநாவல் மற்றும் கதைகளின் தொகுப்பு.
இந்தத் தொகுப்பில் இடம்பெற்றிருப்பவை:
I. இதுவரைத் தன் நூலைப் படித்து - முடித்து - இராத வாசகனின் குறிப்புகள்
அ) தேய்ந்தால் வளரும் கலை வளர்ந்தால் தேயும் கலை
ஆ) ஒரு கதை சொல்பவன் மற்றொரு கதை சொல்லியை விரும்ப மாட்டான்.
இ) கதை தன் சொல்லியை விரும்பமாட்டாள்
II. கதாந்தகம்
1. இருள்வ மௌத்திகம் 2. புலிக்குகை நாயனம் 3. அலையும் கண்ணாடியுள் ரஸவாதி 4. வெள்ளரிப் பெண் 5. திறந்த விழிகளோடு தூங்கும் ஸ்திரிகள் 6. மண் சிலம்பை 7. மோன இழை
III. குறுநாவல்
1. தழும்புகள் சிவந்த அணங்குநிலம்
IV. நேர்முகம்
1. தன்னுடன் தன் உரையாடல்
பின்னுரையிலிருந்து
"வனச்சாம்பல் பூக்களாக உருமாறி நில வாசனைகளை அடுத்த காலத்திற்கு அப்பால் உள்ள கல்வீடுகளின் இருபக்க யோனிகளில் அருவிபாயும் தொனி மறைவாய் கேட்கிறது. உள்ளிருப்பவர் யாவரும் நிழல்களின்றி இருந்தார்கள். கூட வருபவர்கள் யாருமின்றி கொற்றவைச் சுடர் விளக்கிற்கருகில் மான்கூட்டம் உறங்க அவற்றோடு மந்திகள் பாறைகளில் துயில வெம்பரப்பான அவாந்தரவெளி மூடிய தருணம். வேடர் மரங்கடைந்த கொற்றவைச் சிற்பங்களின் திருகிய சுடர் மேவும் வெளிச்சம் ஆனைத்தோல் சுற்றிக் கரு உடல் கொண்ட ஒற்றை முலைச்சியை மயிற்பீலிகளால் மூடிய கண்களின் இருவம் மயூர பிச்சதுவஜம் அணிந்த பாழ்நிலத்தாள் விடியலாய் எழ இலையுடைதறித்த வனாந்தரி பயங்கரக் கரியநிறத்தில் காட்டை இருட்டித் தீர்த்தாள்"
பகுப்பு:தமிழ்ப் புதினங்கள் பகுப்பு:2007 தமிழ் நூல்கள்
தாமோதர பாண்டே
தாமோதர பாண்டே (Damodar Pande) (दामोदर पाँडे) (1752 – மார்ச் 13, 1804) ஷா வம்ச, நேபாள இராச்சியத்தின் மன்னர் கீர்வான் யுத்த விக்ரம் ஷாவின் முதல் பிரதம அமைச்சராக, 1799 முதல் 1804 முடிய பதவி வகித்தவர்.
இவரது தந்தை கலு பாண்டே, நேபாள இராச்சியத்தை நிறுவிய மன்னர் பிரிதிவி நாராயணன் ஷாவின் கஜி  எனும் பதவியில் அமைச்சர் இருந்தவர். தாமோதர பாண்டே, இமயமலை சத்திரிய இனங்களில் ஒன்றான சேத்திரி பிரிவைச் சேர்ந்தவர்.
1752ல் கோர்காவில் பிறந்த தாமோதர பாண்டே, சீன - நேபாளப் போரின் போது, நேபாளப் படைத்தலைவராக பணியாற்றியவர்.
அரசியல்
நேபாள மன்னர் ராணா பகதூர் ஷாவிற்கு (ஆட்சிக் காலம்: 1777 - 1799) எதிரான மக்கள் போராட்டத்தால் வாரணாசிக்கு நாடு கடத்தப்பட்ட போது, சிறு குழந்தையாக இருந்த கீர்வான் யுத்த விக்ரம் ஷாவை அரியணை ஏற்றி, அவரது மெய்காப்பாளராகவும், அமைச்சராகவும் தாமோதர பாண்டே நியமிக்கப்பட்டார். 4 மார்ச் 1804ல் முன்னாள் மன்னர் ராணா பகதூர் ஷா நேபாளம் திரும்பி, நேபாளத்தின் தலைமை அமைச்சராக (முக்தியார்) பொறுப்பேற்றார். 13 மார்ச் 1804ல் ராணா பகதூர் ஷாவின் உத்திரவுப்படி, தாமோதர பாண்டேவை தன்கோட்டில் வைத்து தலையை கொய்து கொல்லப்பட்டார்.
ஆதார நூற்பட்டியல்
* பகுப்பு:நேபாள இராச்சியம்
உடப்பூர் வீரசொக்கன்
வீரபத்திரன் வீரசொக்கன் (பிறப்பு: சூலை 9, 1953) ஒரு ஈழத்து எழுத்தாளரும், ஊடகவியலாளருமாவார். உடப்பூர் வீரசொக்கன், உடப்பூரான், அலைமுகிலன் ஆகிய பெயர்களில் இவர் எழுதிவருகிறார்.
வாழ்க்கைக் குறிப்பு
இலங்கையின் வடமேல் மாகாணத்தில் புத்தளம் மாவட்டத்தில் முந்தல் பிரதேச செயலாளர் பிரிவைச் சேர்ந்த உடப்பு கிராமத்தில் வீரபத்திரன், முத்துராக்காய் தம்பதியினரின் புதல்வராகப் பிறந்த வீரசொக்கன் உடப்பு தமிழ் மகாவித்தியாலயத்தின் பழைய மாணவராவார். தற்போது முந்தல் - பிரதேச செயலகத்தில் எழுதுவினைஞராகப் பணியாற்றிவரும் இவரின் மனைவி சரோஜினிதேவி. இவரின் பிள்ளைகள் அஜேய் ஆனந்த், சோபிதா, பொன் சுசிதா
இலக்கியப் பங்களிப்பு
இவரின் கன்னியாக்கம் 1977ஆம் ஆண்டு வீரகேசரி பத்திரிகையில் ‘முத்தலச் சிறப்புப் பெற்ற முன்னேஸ்வரம்' எனும் தலைப்பில் வெளியானது. இதிலிருந்து 20க்கும் மேற்பட்ட சிறுகதைகளையும், 300க்கும் மேற்பட்ட கவிதைகளையும், 500க்கும் மேற்பட்ட கட்டுரைகளையும் இவர் எழுதியுள்ளார். இவரின் இத்தகைய ஆக்கங்கள் இலங்கையிலிருந்து வெளிவரும் தேசிய பத்திரிகைகளிலும், சஞ்சிகைகளிலும் வெளியாகியுள்ளன. இலங்கை வானொலியிலும் இவரது ஆக்கங்கள் ஒலிபரப்பாகியுள்ளன.
வீரசொக்கனின் 'கங்கை நீர் வற்றவில்லை' எனும் கவிதைத் தொகுதியில் இடம்பெற்ற இரண்டு கவிதைகளை 1990 மார்ச் 8 ஆம் திகதி அப்போதைய முஸ்லிம் சமய கலாசார இராஜாங்க அமைச்சர் அல்ஹாஜ் ஏ. எச். எம். அஸ்வர் நாடாளுமன்ற ஒத்திவைப்பு விவாதத்தில் கலந்து கொண்டு உரையாற்றும் போது எடுத்துக் காட்டினார். இவ்வுரையும், அக்கவிதைகளும் நாடாளுமன்ற 'ஹன்ஸாட்' அறிக்கையிலும் இடம்பெற்றுள்ளன.
ஊடகத்துறை
1979ஆம் ஆண்டு முதல் இவர் வீரகேசரி நாளிதழின் உடப்பு பிரதேச செய்தியாளராக பணியாற்றி வருகின்றார். அதேநேரம் புத்தளம், குருநாகல் மாவட்ட செய்திகளையும் திரட்டி அனுப்பி வருகின்றார். வடமேல் மாகாணத்தில் ஒரு செய்தியாளரான இவர் சுமார் மூன்று தசாப்த காலமாக பல்வேறு பத்திரிகைகளுக்கு ஆயிரத்துக்கும் மேற்பட்ட செய்திகள், விமர்சனங்கள், செவ்விகள் போன்றவற்றை எழுதியுள்ளார். 1984ஆம் ஆண்டு மே மாதத்திலிருந்து 'அலை ஓசை' எனும் சஞ்சிகையை பிரதம ஆசிரியராக நின்று இவர் வெளியிட்டார்.
கலைத்துறை
சிறு வயதிலிருந்தே நாடகத்துறையிலும் இவர் ஈடுபாடு மிக்கவராகக் காணப்பட்டார். பாடசாலை கலைவிழாக்களிலும் உடப்பு ஆலயத்தில் ஆண்டு தோறும் நடைபெறும் தீமிதிப்பு விழாவின் போது மேடையேற்றப்படும் நாடகங்களிலும் நடித்து அனுபவம் பெற்றுள்ள இவர் பிற்காலத்தில் எம்.ஏ.எஸ். நாடகமன்றத்தின் மூலம் மேடையேற்றப்பட்ட 'தோரோட்டி மகன்', 'புலித்தேவன்', 'இது தான் முடிவு', 'பாசச்சுடர்' முதலான நாடகங்களிலும் பிரதான பாத்திரமேற்று நடித்துள்ளார். மேலும் 'ஹரிராம்ஸ்' இசைக் குழுவின் நிரந்தர அறிவிப்பாளராகவும், அவ்வப்போது பிரதேசத்தில் நடத்தப்படும் விளையாட்டுப் போட்டிகள், கலை நிகழ்ச்சிகளின் அறிவிப்பாளராகவும் பணியாற்றி வருகின்றார்.
எழுதிய நூல்கள்
உடப்பூர் வீரசொக்கன் இதுவரை ஆறு நூல்களை எழுதி வெளியிட்டுள்ளார்.
உசாத்துணை
பகுப்பு:ஈழத்து எழுத்தாளர்கள் பகுப்பு:1953 பிறப்புகள்
பால் பொருள்
thumb|250px|பலவகைப் பட்ட பால்பொருட்களின் பட்டியல் பால் பொருட்கள் பொதுவாக பசு அல்லது எருமை பாலிருந்து உற்பத்தி செய்யப்படும் உணவுவாக வரையறுக்கப்படுகிறது. இவை வழக்கமாக அதிக ஊட்டச்சத்து தரக்கூடியவனாக இருக்கின்றன. பசு, எருமை ஆகியவற்றைத் தவிர ஆடு, ஒட்டகம், குதிரை பொன்றவற்றின் பாலில் இருந்து தயாரிக்கப் படும் பொருட்களும் பால்பொருட்களாக வகைப்படுத்தப்படுகின்றன.
குறிப்புகள்
பகுப்பு:உணவு வகைகள்
மேக்ரோபிராக்கியம் கான்காக்கி
மேக்ரோபிராக்கியம் கான்காக்கி (Macrobrachium hancocki) என்பது நன்னீர் இறால் வகைகளுள் ஒன்றாகும். இது கோஸ்ட்டா ரிக்கா தென்பகுதியிலிருந்து கொலம்பியா வரையும், கோக்கோசு தீவுகள், கலபாகசு தீவுகளில் காணப்படுகிறது. இந்த இறால் சதுப்புநிலங்கள், தேங்கி நிற்கும் நீர்க்குட்டைகளில் காணப்படும். இந்த இறால் சிற்றினம் 1958ஆம் ஆண்டு முதன் முதலாகக் கண்டறியப்பட்டது.
மேற்கோள்கள்
பகுப்பு:மேக்ரோபிராக்கியம்
இருகூர் பொன்னுரம்மன் மாரியம்மன் கோயில்
பொன்னுரம்மன் மாரியம்மன் கோயில் தமிழ்நாட்டில் கோயம்புத்தூர் மாவட்டம், இருகூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பொன்னூரம்மன், மாரியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எஸ்கிமோ
thumb|300px|right| ஒரு எஸ்கிமோ குடும்பம் எஸ்கிமோக்கள் (ஆங்கிலம்: Eskimo) (/ ɪskɪmoʊ / ESS-kih-moh) எனப்படுவோர் அல்லது எஸ்கிமோஸ் என்பது கிழக்கு சைபீரியா (ரஷ்யா) முதல் அலாஸ்கா (அமெரிக்காவின்), கனடா மற்றும் கிரீன்லாந்து வரை வடக்கு சர்க்கம்போலர் பகுதியில் பாரம்பரியமாக வசித்து வந்த பழங்குடி சர்க்கம்போலர் மக்கள். எஎஸ்கிமோ என்ற ஆங்கிலச்சொல் ஆர்க்டிக் பகுதிச் செவ்விந்தியர்களின் மொழியில் இருந்து வந்தது. இச்சொல்லுக்கு பச்சை இறைச்சியை தின்பவர்கள் என்பது பொருள்.
இவர்களில் இனுவிட்டு எனப்படுவோர் வடக்கு அலாஸ்கா, வட கனடா, கிரீன்லாந்து வரை காணப்படுகின்றனர். யுபிக் எனப்படுவோர் மேற்கு அலாஸ்காவிலும் சைபீரியாவின் வடகிழக்கு முனையிலும் வாழ்கின்றனர். இவர்களை விட அலாஸ்காவின் அலூசியன் தீவுகளிலும், ரஷ்யாவின் கம்சாத்கா கிராயிலும் வாழும் உனாங்கா எனப்படும் அலூட் மக்கள் மூன்றாவது வகியான எஸ்கிமோக்கள். அவர்கள் ஒப்பீட்டளவில் சமீபத்திய பொதுவான மூதாதையரையும் ஒரு மொழி குழுவையும் (எசுக்கிமோ - அலெயுத் மொழிகள்) பகிர்ந்து கொள்கிறார்கள்.
எசுக்கிமோ - அலெயுத் மொழிகள் குடும்பத்தின் எஸ்கிமோ கிளையின் இன்யூட் அல்லாத துணை கிளை நான்கு தனித்துவமான யுபிக் கொண்டது, இரண்டு ரஷ்ய தூர கிழக்கு மற்றும் செயின்ட். லாரன்ஸ் தீவு, மற்றும் இரண்டு மேற்கு அலாஸ்கா, தென்மேற்கு அலாஸ்கா மற்றும் தென்மேற்கு அலாஸ்கா இன் மேற்கு பகுதியில் பயன்படுத்தப்படுகின்றன. சைரெனிக் மக்களின் அழிந்துபோன மொழி சில சமயங்களில் இவற்றுடன் தொடர்புடையது என்று வாதிடப்படுகிறது.
எஸ்கிமோக்கள் குள்ளமாகவும், குட்டையான கால்களையும் உடையவர்கள். குளிர்காலத்தில் இவர்கள் இக்லூ என்றழைக்கப்படும் பனிக்கட்டிகளினால் ஆன வீடுகளில் வசிக்கின்றனர். கோடைகாலத்தில் மிருகங்களின் தோலால் ஆன கூடாரங்களில் வாழ்கின்றனர்.
"எஸ்கிமோ" என்ற சொல் அல்கொன்கின் பழங்குடியின மக்கள் அவர்களின் வடக்கு அண்டை நாடுகளுக்குப் பயன்படுத்தப்படும் சொற்றொடர்களில் இருந்து உருவானது. இன்யூட் மற்றும் யுபிக் மக்கள் பொதுவாக தங்களைக் குறிக்க இதைப் பயன்படுத்துவதில்லை. கனடாவில் உள்ள அரசாங்கங்கள் மற்றும் கிரீன்லாந்து அதிகார ஆவணங்களில் பயன்படுத்துவதை நிறுத்திவிட்டது..
விளக்கம்
சொல்லிணக்கப்படி, எஸ்கிமோ என்ற சொல் இன்னு மொழியில் இருந்து வந்தது இன்னு-ஐமூன் (மாண்டாக்னாய்ஸ்)  அயசாகிமேவ்  அதாவது "ஒரு பணிக் காலணியை கட்டிக்கொண்டிருக்கும் நபர்" மற்றும் "ஹஸ்கி" (நாயின் இனம்) உடன் தொடர்புடையது
கனடா மற்றும் கிரீன்லாந்தில், "எஸ்கிமோ" என்ற சொல் முக்கியமாக ஒத்திசைவாகக் காணப்படுகிறது, மேலும் இது "இன்யூட்" அல்லது ஒரு குறிப்பிட்ட குழு அல்லது சமூகத்திற்கான குறிப்பிட்ட சொற்களால் பரவலாக மாற்றப்பட்டுள்ளது. இதன் விளைவாக சில கனடா நாட்டினரும் அமெரிக்கர்களும் "எஸ்கிமோ" என்ற வார்த்தையை பயன்படுத்தக்கூடாது என்றும், அதற்கு பதிலாக கனடிய வார்த்தையான "இன்யூட்" ஐ யூபிக் மக்களுக்கும் கூட பயன்படுத்தக்கூடாது என்றும் நம்புகிறார்கள். கனேடிய உரிமைகள் மற்றும் சுதந்திர சாசனத்தின் பிரிவு 25 கனேடிய உரிமைகள் மற்றும் சுதந்திரங்களின் சாசனம் மற்றும் அரசியலமைப்புச் சட்டத்தின் பிரிவு 35, 1982 1982 ஆம் ஆண்டின் கனேடிய அரசியலமைப்புச் சட்டத்தின், கனடாவில் உள்ள அபோரிஜினர் பழங்குடி மக்களின் தனித்துவமான குழுவாக இன்யூட்டை அங்கீகரித்தது.
அமெரிக்கா மற்றும் அலாஸ்கன் சட்டத்தின் கீழ் (அத்துடன் அலாஸ்காவின் மொழியியல் மற்றும் கலாச்சார மரபுகள்), "அலாஸ்கா நேட்டிவ்" என்பது அலாஸ்காவின் அனைத்து பழங்குடி மக்களையும் குறிக்கிறது. இதில் இன்யூட்(அலாஸ்கியன் இன்யூட்) மற்றும் யூபிக் மட்டுமல்லாமல், சமீபத்திய மூதாதையரைப் பகிர்ந்து கொள்ளும் அலூட் போன்ற குழுக்களும், பெரும்பாலும் தொடர்பில்லாதவையும் அடங்கும் பசிபிக் வடமேற்கு கடற்கரை மற்றும் அலாஸ்கன் அதாபாஸ்கன்களின் பழங்குடி மக்கள். இதன் விளைவாக, எஸ்கிமோ என்ற சொல் அலாஸ்காவில் இன்னும் பயன்பாட்டில் உள்ளது இன்யூட்-யூபிக் போன்ற மாற்று சொற்கள் முன்மொழியப்பட்டுள்ளன, ஆனால் எதுவும் பரவலாக ஏற்றுக்கொள்ளப்படவில்லை.
வரலாறு
கிழக்கு சைபீரியா, அலாஸ்கா மற்றும் கனடாவின் வடக்கு சுற்றுவட்டாரப் பகுதிகளில் பல முந்தைய பழங்குடி மக்கள் இருந்தனர் (அநேகமாக கிரீன்லாந்தில் இல்லை என்றாலும்) ).ஆரம்பத்தில் சாதகமாக அடையாளம் காணப்பட்ட பேலியோ-எஸ்கிமோ கலாச்சாரங்கள் ஆரம்பகால பேலியோ-எஸ்கிமோ 5,000 ஆண்டுகளுக்கு முன்பு இருந்தன. கிழக்கு ஆசியாவில் ஆர்க்டிக் சிறிய கருவி பாரம்பரியம் தொடர்பான மக்களிடமிருந்து அவை அலாஸ்காவில் வளர்ந்ததாகத் தெரிகிறது, அதன் மூதாதையர்கள் குறைந்தது 3,000 முதல் 5,000 ஆண்டுகளுக்கு முன்னர் அலாஸ்காவுக்கு குடிபெயர்ந்திருக்கலாம். சைபீரியாவில் இதேபோன்ற கலைப்பொருட்கள் 18,000 ஆண்டுகளுக்கு முன்பு கண்டுபிடிக்கப்பட்டுள்ளன.
இவற்றையும் பார்க்கவும்
பகுப்பு:கனடிய இனக்குழுக்கள் பகுப்பு:அமெரிக்க இனக்குழுக்கள் பகுப்பு:அலாஸ்கா பகுப்பு:உருசிய இனக்குழுக்கள் பகுப்பு:வட அமெரிக்கப் பழங்குடிகள்
அடிகளாசிரியர்
அடிகளாசிரியர் என்று பரவலாக அறியப்படும் குருசாமி (ஏப்ரல் 17, 1910 ( பிறப்பு தமிழ் நாட்காட்டியில்: 1910 சாதாரண ஆண்டு சித்திரை 5 ஆம் நாள், ஞாயிற்றுக்கிழமை) - சனவரி 8, 2012) தமிழ்நாட்டைச் சேர்ந்த தமிழறிஞரும் தமிழ்ப் பேராசிரியரும் ஆவார். 2011ஆம் ஆண்டு தில்லியில் குடியரசுத் தலைவரிடமிருந்து செம்மொழி உயராய்வு விருதுகளில் இவரது சிறந்த தமிழ் பணிக்காக 2005 - 2006 ஆம் ஆண்டுக்கான தொல்காப்பியர் விருது பெற்றவர்.
இளமையும் பணிவாழ்வும்
பெரம்பலூரில் வாழ்ந்த மருத நாடார் என்பாரிடம் சோதிடக் கலையை முறையாக அறிந்தார். தமது தமிழ்க்கல்வியை உ. வே. சாமிநாதையரிடம் கற்ற இவர், 1937 இல் சென்னைப் பல்கலைக்கழகத்தில் தமிழ்ப்புலவர் பட்டம் பெற்றார். 1938ஆம் ஆண்டு மயிலம் தமிழ்க் கல்லூரியில் பேராசிரியராகப் பணியாற்றினார். பின்னர் சென்னைப் பல்கலைக்கழகத்திலும் தஞ்சைப் பல்கலைக்கழகத்திலும்  பேராசிரியராகப் பணியாற்றினார். தமிழறிஞர்கள் மறைமலை அடிகள், திரு.வி.க.வோடு நெருங்கிய தொடர்பு கொண்டவர். தமிழைத் தவிர சமசுகிருதம், இலக்கணம், சோதிடம் ஆகியவற்றிலும் தேர்ச்சி பெற்றவர். இவர் மொத்தம் 64 நூல்களை வெளியிட்டவர். கல்வெட்டு ஆய்வுகளிலும் ஆர்வமிக்கவராக விளங்கினார். அரிய ஓலைச்சுவடிகளைப் பாதுகாத்து வந்தார்.
பாராட்டுக்களும் விருதுகளும்
இவர் எழுதிய 100 பாடல்களைக் கொண்ட சிறுவர் இலக்கியத்தை முன்னாள் குடியரசுத் தலைவர் அப்துல் கலாம் பாராட்டியுள்ளார். உலகத் தமிழாராய்ச்சி நிறுவனமும் இவரது பங்காற்றலுக்காக தொல்காப்பியச் செம்மல், செந்நாப்புலவர், தமிழ் பேரவை செம்மல் என்று பாராட்டியுள்ளது. குடியரசுத் தலைவரால் வழங்கப்படும் தொல்காப்பியர் விருதை 2011 மே 6 ஆம் நாள் மத்திய அரசு இவருக்கு செம்மொழித் தமிழ் உயராய்வு மையம் மூலம் அறிவித்தது.
நாட்டுடைமையாக்கல்
இவரது படைப்புகளை தமிழக அரசு நாட்டுடைமையாக்கியுள்ளது. அதற்கான பரிவுத் தொகை 20 சனவரி 2020 அன்று வழங்கப்பட்டது.
வெளியிணைப்புகள்
பகுப்பு:தமிழறிஞர்கள் பகுப்பு:1910 பிறப்புகள் பகுப்பு:2012 இறப்புகள் பகுப்பு:நாட்டுடைமை நூல்களின் ஆசிரியர்கள் பகுப்பு:கள்ளக்குறிச்சி மாவட்ட நபர்கள்
பி. உத்திரபதி
'''பி. உத்திரபதி' (P. Uthirapathy'') ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். 1977 மற்றும் 1984 ஆம் ஆண்டுகளில் நட்டைபெற்ற தேர்தல்களில் திருத்துறைப்பூண்டி தொகுதியில் இருந்து இந்திய பொதுவுடமைக் கட்சியின் வேட்பாளராகவும், 1980 ஆம் ஆண்டு நடைபெற்ற தேர்தலில் இந்திய பொதுவுடமைக் கட்சியின் (மார்க்சியம்) வேட்பாளராகவும் போட்டியிட்டு தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய அரசியல்வாதிகள் பகுப்பு:தமிழக அரசியல்வாதிகள்
ஈரிணைய கார்பன்
ஈரிணைய கார்பன் (Secondary carbon) என்பது ஒரு கார்பன் அணு வேறு இரண்டு கார்பன் அணுக்களுடன் பிணைக்கப்பட்டிருப்பதைக் குறிக்கிறது. இரண்டாம் நிலை கார்பன் என்றும் இதை அழைக்கலாம். இக்காரணத்திற்காக குறைந்தபட்சம் மூன்று கார்பன் அணுக்கள் கொண்ட அனைத்து ஐதரோ கார்பன்களிலும் ஈரிணையக் கார்பன் அணுக்கள் காணப்படுகின்றன. கிளைகளில்லாத ஆல்க்கேன்களில் உள்ள உட்புற கார்பன் அணுக்கள் எப்போதும் ஈரிணைய கார்பன் அணுக்கள் ஆகும்.
மேற்கோள்கள்
பகுப்பு:வேதியியல் பெயரீடு
கருப்பு குழிமுயல்
கருப்பு கழுதை குழி முயல் (ஆங்கிலப்பெயர்: Black jackrabbit, உயிரியல் பெயர். Lepus insularis) என்பது லெபோரிடே குடும்பத்தில் உள்ள ஒரு பாலூட்டி ஆகும். மெக்சிகோவை பூர்வீகமாக கொண்ட இந்த முயல் கலிபோர்னியா வளைகுடாவின் எசுபிரிடு சான்டோ தீவில் மட்டுமே காணப்படுகிறது. சிலர் இம்முயலை கருப்பு வால் கழுதை குழிமுயலின் துணையினமாக கருதுகின்றனர்.
உசாத்துணை
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அச்சுறு நிலையை அண்மித்த இனம் பகுப்பு:குழிமுயல்கள்
இரீட்டா வர்மா
இரீட்டா வர்மா (Rita Verma)(பிறப்பு: ஜூலை 15, 1953 பாட்னா ) ஓர் இந்திய அரசியல்வாதியும், பாரதிய ஜனதா கட்சியின் உறுப்பினரும் ஆவார். இவர் இந்திய அரசில் முன்னாள் சுரங்க மற்றும் கனிம அமைச்சராக இருந்தார். இவர், தன்பாத்தின் எஸ்.எஸ்.எல்.என்.டி மகளிர் கல்லூரியில் வரலாறு பாட ஆசிரியராக உள்ளார்.
வர்மா பாட்னா பல்கலைக்கழகத்தில் படித்தார். ராஞ்சி பல்கலைக்கழகத்தில் வரலாற்றைக் கற்பித்தார். இவர் பீகாரில் தனபாத் மக்களவைத் தொகுதியிலிருந்து 1991இல் பத்தாவது மக்களவைக்கு தேர்ந்தெடுக்கப்பட்டார். அதே தொகுதியிலிருந்து 1996, 1998, 1999ஆம் ஆண்டுகளில் மக்களவைக்கு மீண்டும் தேர்ந்தெடுக்கப்பட்டார். சார்க்கண்டு மாநிலத்திலுள்ள தன்பாத் நகரத்தில் ஒரு வங்கியில் கொள்ளை முயற்சியை எதிர்த்து போராடியபோது உயிர்த் தியாகம் செய்த இந்திய காவல் துறை அதிகாரியான் ரந்தீர் பிரசாத் வர்மாவின் மனைவியாவார்.
ஆரம்பகால வாழ்க்கை
திருமதி ரீட்டா வர்மா ஒரு கர்ணன் கயஸ்தா குடும்பத்தில் பிறந்தார்.
வகித்த பதவிகள்
இவர் 1996-97 மற்றும் 1998-99 காலங்களில் மக்களவையின் தலைவர்கள் குழு உறுப்பினராகவும், 1998 இல் பாரதிய ஜனதா (பிஜேபி) நாடாளுமன்றக் கட்சியின் கொறடாவாகவும் இருந்தார்
மேற்கோள்கள்
பகுப்பு:1953 பிறப்புகள் பகுப்பு:வாழும் நபர்கள் பகுப்பு:10வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பஞ்சு வெட்டும் கம்போடா
பஞ்சு வெட்டும் கம்போடா ஆற்றுமணலில் சிறுவர் விளையாடும் விளையாட்டு.
ஆடும் முறை
நூல் நூற்பவர்கள் பஞ்சை ஒருவகை வில்லால் அடித்து விதைகளையும், வேண்டாத தூசிகளையும் நீக்கித் துய்மை செய்வர். இவ்வாறு தூய்மை செய்ய உதவும் வில்-கருவிக்குக் கம்போடா என்று பெயர். சிறுவர்கள் ஆற்றுமணலில் குழி பறித்து அதில் ஒருவரைக் குப்புறப் படுக்கவைத்துத் துணியால் மூடி, துணிமேல் மணலால் மூடுவர்.
பின் பாட்டுப்பாடுவர். இப்படிப் பாடிவிட்டு மணலுக்குள் படுத்திருப்பவர் தோள் உணரும்படியாக மணலில் தட்டுவர்.
படுத்திருப்பவர் மண்ணைத் திமிரி எழுந்துகொள்வார்.
பின் வேறொருவரைப் படுக்கவைத்து விளையாடுவர்.கம்போடாவில் வெட்டும் பஞ்சு பிரிந்து தூய்மையாகி வெளிவருவது போல புதைக்கப்பட்டவர் எழுவதால் இந்த விளையாட்டுக்கு இந்தப் பெயர் வந்தது.
கருவிநூல்
பகுப்பு:சிறுவர் விளையாட்டுகள் பகுப்பு:தமிழர் விளையாட்டுகள்
புற்றுக்கு மட்டும் புரோட்டான் மருத்துவம்
புற்றுக்கு மட்டும் புரோட்டான் மருத்துவம் (conformal proton RT) என்பது எக்சு-கதிர்களுக்குப்ப் பதிலாக புரோட்டான்களைப் பயன்படுத்தி திருந்திய செறிவுடன் கதிர் மருத்துவம் மேற்கொள்வதாகும். புரோட்டான்களைப் பயன்படுத்துவதால் புற்றுநோய்கண்ட திசுக்களுக்கு அதிக ஏற்பளவினைக் கொடுக்கமுடியம். இதற்கு முக்கிய காரணம் புரோட்டான்கள் எக்சு கதிர்களைப் போல் பத்து மடங்கு அதிக உயிரியல் விளைவுகளைத் தோற்றுவித்தலே ஆகும்.
வெளி இணைப்புகள்
பகுப்பு:கதிர் மருத்துவம்
செல்ட் ஆறு
வெளி இணைப்புகள்
பகுப்பு:ஐரோப்பிய ஆறுகள் பகுப்பு:பெல்ஜியம் பகுப்பு:நெதர்லாந்து பகுப்பு:பிரான்சு
செமப்புதூர் ஊராட்சி
செமப்புதூர் ஊராட்சி (Semapudur Gram Panchayat), தமிழ்நாட்டின் தூத்துக்குடி மாவட்டத்தில் உள்ள கோவில்பட்டி வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1361 பேர் ஆவர். இவர்களில் பெண்கள் 717 பேரும் ஆண்கள் 644 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நாற்காலி (உயிரியல்)
நாற்காலி (Tetrapods) என்பது முதுகுநாணித் தொகுதி, முதுகெலும்பி துணைத்தொகுதி, தாடையி என்ற உட்தொகுதியிலுள்ள ஒரு பெருவகுப்பாகும். முதுகெலும்பி துணைத்தொகுதியில் உள்ள விலங்குகள் நாற்கால் நகர்வு மூலம் நகர்கின்றன. நீர்நில வாழ்வன, sauropsid மற்றும் பாலூட்டிகள் நாற்காலி பெருவகுப்பைச் சேர்ந்ததாகும்.
பகுப்பு:பரிணாம உயிரியல்
விஜயகரிசல்குளம் ஊராட்சி
விஜயகரிசல்குளம் ஊராட்சி (Vijayakarisalkulam Gram Panchayat), தமிழ்நாட்டின் விருதுநகர் மாவட்டத்தில் உள்ள வெம்பக்கோட்டை வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3543 ஆகும். இவர்களில் பெண்கள் 1766 பேரும் ஆண்கள் 1777 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செவான், ஆர்மீனியா
செவான் (Sevaan) (ஆர்மேனியன்: Սեւան) நகரம் ஆர்மீனியாவில் இருக்கும் ஒரு பிரபலமான உல்லாச நகரமாகும். செவான் ஏரியின் வடமேற்கு கடற்கரையில் அமைந்துள்ள கெகார்குனிக் மாகாணத்தில், கடல் மட்டத்திலிருந்து 1925 மீட்டர் அல்லது 6316 அடி உயரத்தில் இந்நகரம் உள்ளது. செவானுக்கு வடகிழக்கில் தலைநகரம் யெரெவான் 65 கிலோமீட்டர் அல்லது 45 மைல் தொலைவிலும், வடக்கில் 35 கிலோமீட்டர் அல்லது 22 மைல் தொலைவில் கெகார்குனிக் மாகாணத்தின் நிர்வாக மையமாக இயங்கும் காவார் நகரமும் அமைந்துள்ளன.
செவான் நகரைச் சுற்றிலும் செவான் தேசியப் பூங்கா சூழ்ந்துள்ளது. நகரின் வடகிழக்குப் பகுதியில் தொடங்கும் இப்பூங்கா தென் மேற்குப் பகுதிவரை விரிவடைந்துள்ளது. கிழக்கில் செவான் ஏரி இந்நகரத்திற்கு இயற்கை எல்லையாக இருக்கிறது. 2011 ஆம் ஆண்டின் மக்கள் தொகைக் கணக்கெடுப்பின்படி செவான் நகரின் மக்கள் தொகை 19,229 நபர்களாக இருந்தது. 2016 ஆம் ஆண்டின் அதிகாரப்பூர்வ மதிப்பீட்டின்படி மக்கள் தொகை 19,200 என அறியப்படுகிறது.
பெயர்க்காரணம்
யெலெனோவ்கா (ஆர்மீனியா: Ելենովկա, உருசியா: Еленовка) என்ற பெயருடன் உருசிய மக்களின் குடியிருப்புப் பகுதியாக 1842 இல் இந்நகரம் இருந்தது. உருசியாவின் முதலாம் திசார் பௌலின் மகள் யெலீனா பாவ்லோவ்னாவின் பெயர் இந்நகரத்திற்குச் சூட்டப்பட்டிருந்தது. 1935 ஆம் ஆண்டு வரை யெலெனோவ்கா என்ற பெயரிலேயே அழைக்கப்பட்டுவந்த இந்நகரம் செவான் ஏரியை முன்வைத்து செவான் என்று பெயர் மாற்றம் செய்யப்பட்டது.
வரலாறு
ஆர்மீனியாவின் பண்டையப் பேரரசு அமைக்கப்பட்ட பிறகு, வரலாற்றுச் சிறப்புமிக்க அய்ராராட் மாகாணத்திற்குக் கிழக்கில் உள்ள மசாசு, வராசுனனிக் நிலப்பிரிவுகளுடன் தற்கால செவான் நகரப்பகுதி சேர்க்கப்பட்டது. சேர்க்கப்பட்ட இப்பகுதியானது 1842 ஆம் ஆண்டில் யெலென்கோவா என்ற பெயரில் உருசியர்களுக்கான உருவாக்கப்பட்டது. 19 ஆம் நூற்றாண்டின் இறுதிவரை உருசியர்கள் மிகுந்து வாழ்கின்ற ஒரு கிராமமாகவே யெலென்கோவா நீடித்தது.
1935 ஆம் ஆண்டில் கெகார்குனிக் மாகாணத்தைச் சேர்ந்த திசமகாபெர்டு மற்றும் கோமத்சோர் பகுதிகளுக்கு அருகிலுள்ள கிராமங்கள் யெலென்கோ கிரமாத்திற்குள் சேர்த்துக் கொள்ளப்பட்டன. செவான் ஏரிக்கு அருகில் இப்பகுதி அமைந்திருந்தமையால் செவான் என்று பெயர் மாற்ரம் செய்யப்பட்டது. 1967 ஆம் ஆண்டில் இப்பகுதிக்கு ஒரு நகரம் என்ற மதிப்பு வழங்கப்பட்டது.
நகரத்திற்கு இரண்டு மைல் அல்லது மூன்று கிலோமீட்டர் கிழக்கே செவான் தீபகற்பம் அமைந்துள்ளது. இங்கு 9 ஆம் நூற்றாண்டைச் சேர்ந்த செவானாவாங்கு மடாலயம் ஒன்று இடைக்கால ஆர்மீனியர்களின் கட்டிடக் கலைக்கு குறிப்பிடத்தக்க முக்கியத்துவம் மிக்க ஒரு சான்றாக உள்ளது. எச்மியாட்சின் நகரத்திலிருந்து வரும் துறவிகளுக்காக இம்மடலாயம் ஒதுக்கப்பட்டிருந்தது. இங்கு இரண்டு பேராலயங்கள் இருந்தன. திருத்தூதர்களுக்கான சர்ப் அராக்கிலாட்சு மற்றும் புனித மரியாளுக்கான சர்ப் அசுட்வாட்சட்சின் என்பவை அவ்விரண்டு பேராலயங்களாகும். இடைக்கால ஆர்மீனியாவின் பல்வேறு வகையான ஆர்மீனியா காச்கார்சு எனப்படும் கற்சிலுவைகள் இம்மடாலயத்தின் சிறப்புகளில் ஒன்றாகும். தொடக்கத்தில் தீவின் தெற்குக் கடற்கரையில் இம்மடாலயம் கட்டப்பட்டிருந்தது. யோசப் இசுடாலின் ஆட்சிக்காலத்தில் செவான் ஏரியை, செயற்கையாக வற்றச் செய்து நீர் மட்டத்தை 20 மீட்டர்களுக்கும் குறைவாக்கினார்கள். இதன் பின்னர்தான் தீவு தீபகற்பமானது. வாசுகெனியன் இறைமையியல் நிறுவனம் இத்தீபகற்பத்தில் இடம்பெற்றுள்ள மற்றொரு மதச்சார்பு அமைப்பு ஆகும். செவான் நகரில் இந்நிறுவனம் 2004 ஆம் ஆண்டில் நிறுவப்பட்டது. கி.மு.மூன்றாம் நூற்றாண்டைச் சேர்ந்த செப்பமுறாக் கற்காரைக் கட்டிடப் படையரண் ஒன்று செவானுக்கு வடக்கில் இவர்களின் கட்டிடக்கலைக்குச் சான்றாக விளங்குகிறது. மாசுடோட்சினெர் என்ற மற்றொரு செப்பமுறாக் கற்காரைக் கட்டிடம் அருகிலுள்ள திசமகாபெர்டுவில் காணப்படுகிறது.
புவியியல்
செவான் ஏரிக்கு வடமேற்குக் கரையில் இந்நகரம் அமைந்துள்ளது. வடக்கில் பம்பாக் மலையும், மேற்கில் கெக்காம் மலையும் செவான் நகரத்தை பெரும்பான்மையாக ஆக்ரமித்துள்ளன
செவான் தேசியப் பூங்கா
செவான் ஏரியையும் அதன் சுற்றுப்புறங்களையும் பாதுக்கக்கும் நோக்கில், செவான் தேசியப் பூங்கா 1978 ஆம் ஆண்டில் நிறுவப்பட்டது. இயற்கை பாதுகாப்பு அமைச்சகத்தின் அதிகார வரம்பு இப்பூங்காவைப் பாதுகாக்கிறது. இங்கு ஓர் ஆராய்ச்சி மையம் நிர்வகிக்கப்பட்டு சுற்றுச் சூழல் கண்காணிப்புடன் பல்வேறு பாதுகாப்பு நடவடிக்கைகள் மேற்கொள்ளப்படுகின்றன. உரிமம் உள்ளவர்கள் மட்டுமே ஏரியைச் சுற்றி மீன்பிடிக்க இயலும் என்று கட்டுப்பாடுகள் விதிக்கப்பட்டு அவை நடை முறைப்படுத்தப்பட்டுள்ளன.
இப்பூங்கா செவான் ஏரியைச் சுற்றியுள்ள பெரும்பான்மையான நிலப்பகுதியை ஆக்ரமித்துள்ளது. நகரத்தின் வடகிழக்குப் பகுதியில் தொடங்கி தென்மேற்குப் பகுதிவரை இப்பூங்கா பரவியுள்ளது. 1501 சதுர கிலோமீட்டர் பரப்பளவில் விரிவடைந்துள்ள பூங்காவின் பரப்பில் சுமார் 24900 எக்டேர் நிலப்பரப்பு ஏரிப்புறத்து நிலங்களாகும். ஆர்குனி, கெகாமா, வர்தெனிசு, பம்பாக், செவான் போன்ற மலைகளின் சரிவுகளால் இப்பூங்கா சூழப்பட்டுள்ளது. 1600 வகையான தாவரங்களும், 330 வகையான விலங்கு வகைகளும் இப்பூங்காவில் காணப்படுகின்றன. இயற்கைப் பாதுகாப்புப் பகுதி, பொழுது போக்குப் பகுதி, பொருளாதாரப் பயன்பாட்டுப் பகுதி என்ற மூன்று பகுதிகளாகப் பூங்கா பிரிக்கப்பட்டுள்ளது. செவான் ஏரிப் பள்ளத்தாக்குப் பகுதியானது, மிதவெப்பத் தாவரங்களுக்கும், ஆர்மீனிய-ஈரானிய வறண்ட நிலத்தாவரங்களுக்கும் இடைநிலப் பகுதியாகத் திகழ்கிறது. எனினும், செவான் பள்ளத்தாக்கில் பாலூட்டிகள் பற்றிய அறிவியல் ஆய்வுகள் மிகவும் குறைவேயாகும். ஓநாய், குள்ளநரி, நரி, கீரி மற்றும் பூனை போன்றவை தேசிய பூங்காவில் காணப்படுகின்றன.
செவான் தாவரவியற் பூங்கா
5 எக்டேர் பரப்பளவில் கடல் மட்டத்திலிருந்து 2000 மீட்டர் உயரத்தில் செவான் தாவரவியற் பூங்கா அமைந்துள்ளது. 650 வகைக்கும் மேற்பட்ட உள்ளூர், வட அமெரிக்க ஆசிய மற்றும் ஐரோப்பிய இனத்தாவரங்களின் இருப்பிடமாக 1944 ஆம் ஆண்டு முதல் இயங்கி வரும் இப்பூங்கா ஆர்மேனியன் தேசிய அறிவியல் அகாடமியினால் கண்காணிக்கப்படுகிறது
காலநிலை
மிதமான குறுகிய கோடை, நீண்ட குளிரான பனிப்பொழிவு கொண்ட குளிர்காலம் என செவான் நகரின் காலநிலை வகைப்படுத்தப்படுகிறது. தெற்குப் பகுதியில் அமைந்திருந்தாலும் உயரம் மற்றும் கண்டவியல்பு காரணமாக செவான் நகரின் காலநிலை கிழக்கு பின்லாந்தின் காலநிலையை ஒத்திருக்கிறது.
மக்கள் தொகையியல்
1989 ஆண்டின் மக்கள் தொகைக் கணக்கெடுப்பில் 27000 நபர்களாக இருந்த நகரின் மக்கள் தொகை 2011 கணக்கெடுக்கப்பின் போது 19,229 ஆக குறைந்திருந்தது. நகர மக்கள் தொகையில் பெரும்பாலானவர்கள் குறிப்பாக கோடைக் காலத்தில் விவசாயம், மீன் பிடித்தல் மற்றும் சுற்றுலா சேவைகளில் பொருள் ஈட்டுகின்றனர். 1873 ஆம் ஆண்டில் இருந்து செவான் நகரின் மக்கள் தொகை காலவரிசை இங்கு தரப்பட்டுள்ளது.
மதம்
செவான் நகர மக்களில் பெரும்பாலானவர்கள் ஆர்மீனியன் திருச்சபை பேராலயத்தைச் சேர்ந்தவர்களாவர். பரிசுத்த தலைமைத் தேவதூதர் பேராலயம் இந்நகரின் முக்கியமான ஆலயமாகும். 2015 ஆம் ஆண்டு மேமாதம் 31 ஆம் நாள் இப்பேராலயம் அர்ப்பணிக்கப்பட்டது. யூத மதத்தவர் சிலரும் நகரில் வசிக்கின்றனர்.
பண்பாடு
கலாச்சாரத்தை வெளிப்படுத்தும் அரண்மனையும் பல பொது நூலகங்களும் நகரத்தில் இடம்பெற்றுள்ளன. செவான் தாவரவியற் பூங்காவைப் போன்று புவியியல் அருங்காட்சியகம் ஒன்றும் இங்கு இயங்குகிறது. ஆர்மீனியக் குடியரசுத்தலைவரின் கோடை வாழிடம் செவான் தீபகற்பத்தில் அமைந்துள்ளது.
போக்குவரத்து
எம்-4 நெடுஞ்சாலையில் செவான் நகரம் அமைந்துள்ளது. இந்நெடுஞ்சாலை கிழக்கில் தலைநகரம் யெராவனையும் வடகிழக்கு ஆர்மீனியாவையும் இணைக்கிறது. தலைநகரமான யெரவான் செல்வதற்குரிய ஒரு இரயில் பாதையும் இங்கு உண்டு.
தொழிற்சாலைகள்
சோவியத் ஆட்சிக்காலத்தில் செவான் நகரில் தொழில்துறை வேகமாக வளர்ச்சியடைந்தது. 1940 களில் பல திட்டங்கள் குறிப்பாக கட்டுமானத் தொழிற் பொருட்கள் உற்பத்தி செய்யப்பட்டன. தற்போது செவான் நகரம் பல்வேறு வகையான மதுபானங்கள் தயாரிப்பின் தாயகமாக விளங்குகிறது. இவை தவிர ஒரு பெரிய மாவு ஆலையும் பதிவு செய்யப்பட்ட உணவு மற்றும் பால் பொருட்கள் தயாரிப்பும் நகரத்தில் செயல்பட்டு வருகின்றன.
சுற்றுலாவும் சேவை நிறுவனங்களும்
குறுகிய மிதமான கோடைக்காலம் செவான் நகரில் நிலவுவதால் இது ஒரு பிரபலமான உல்லாச நகரமாகத் திகழ்கிறது. தொழிமுறை மற்ரும் பொழுது போக்கு விளையாட்டு வீரர்கள் பயிற்சிக்காக இங்கு வருகின்றனர். கடற்கரை கால்பந்து, கடற்கரை கைப்பந்து, தண்ணீர் விளையாட்டுகள் போன்ற விளையாட்டுகள் இங்கு விளையாடப்படுகின்றன. தண்ணீர்ப் பூங்கா, குதிரைச் சவாரி கழ்கம், டென்னிசு மையம். கூடைப்பந்து, கால்பந்து மைதானங்கள் போன்ற வசதிகள் இங்கு செய்யப்பட்டுள்ளன.
நகரில் ஒரு பொது மருத்துவமனை, மனநல மருத்துவமனை ஆகியன செயற்படுகின்றன.
கல்வி
பொதுக்கல்வி பள்ளிக் கூடங்கள் ஏழும் 4 கிண்டர் கார்டன் மழலையர் பள்ளிகளும் இங்கு செயற்படுகின்றன. ஆர்மீனியா தேசிய அறிவியல் நிறுவன இயற்பியல் நிறுவனத்தின் கிளை செவான் நகரில் இயங்குகிறது.
விளையாட்டு
1990 மற்றும் 1994 ஆம் ஆண்டுகளுக்கு இடைப்பட காலத்தில் அக்டமர் செவான் கால்பந்துக் கழகம் இந்நகரின் சார்பாக உள்ளூர் போட்டிகளில் பங்கேற்றது. கடற்கரைக் கைப்பந்து, கடற்கரைக் கால்பந்து மற்ரும் காற்றுலாவல் போன்றவை இங்கு பிரபலமான விளையாட்டுகளாகும். கால்பந்துக் கழகமும், விளையாட்டு வளாகமும் இங்கு கட்டப்பட்டு வருகின்றன.
புற இணைப்புகள்
பகுப்பு:கெகார்குனிக் மாகாணம் பகுப்பு:ஆர்மீனிய நகரங்கள்
வேப்பசென்னம்பட்டி
வேப்பசென்னம்பட்டி (Veppasennampatti), என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு  உட்பட்ட  ஒரு வருவாய் கிராமம் ஆகும். இந்த ஊரானது தொப்பம்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், அரூரில் இருந்து 16 கிலோ மீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 10 குடும்பங்களும் 30 மக்களும் வசிக்கின்றனர். இதில் 14 ஆண்களும் 16 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
குழம்பு
குழம்பு என்பது, இந்தியாவிலுள்ள தமிழ்நாடு மற்றும் இலங்கை நாடுகளில் சமைக்கப்படும் பொதுவான உணவுப் பொருளாகும். இது பெரும்பாலும் புளித்தண்ணீர், மற்றும் காய்கறிகளுடன் சேர்த்து செய்யப்படுகிறது. சில சமயங்களில் பருப்பு பயன்படுத்தப்படுகிறது. குழம்பு என்ற சொல், பொதுவாக அரை திரவ நிலையில் (கூழ்ம நிலை) உள்ள பொருளைக் குறிக்கிறது. எடுத்துக்காட்டாக, தமிழகத்தில் சோற்றுடன் உண்ணப்படும் காய்கறி அல்லது இறைச்சி கலந்த சாறு, குழம்பு என்று அழைக்கப்படுகிறது.
குழம்பு தயாரிப்பதற்கு புளி, தனியா விதைகள், வெந்தயம் மற்றும் துவரம் பருப்பு போன்ற பொருட்களைப் பயன்படுத்துவார்கள். மேலும் காய்ந்த அல்லது பச்சைக் காய்கறிகளையும் தேங்காய் துருவல் அல்லது வடகத்தையும் சேர்த்து குழம்பு தயாரிப்பார்கள். இந்த உணவு இலங்கை மற்றும் குறிப்பாக தென்னிந்திய நாடுகளில் பிரபலமாக உள்ளது. மேலும், தமிழ்நாடு, கருநாடகம் மற்றும் கேரளம் போன்ற மாநிலங்களில் தினசரி உணவாக உள்ளது. ஆந்திராவில் இது "புலுசு" என்று அழைக்கப்படுகிறது. குழம்பு எண்ணற்ற வகைகளைக் கொண்டுள்ளது. ஒவ்வொரு மாநிலத்திலும் சில வேறுபாடுகளுடன் அதன் தன்மை மற்றும் ருசிக்கேற்ப சில மூலப் பொருட்களைக் கூட்டியோ அல்லது குறைத்தோ தயாரிக்கப்படுகிறது.
குழம்பு தயாரிப்பதற்கு பருப்பு தேவை என்ற பொதுவான கருத்து நிலவுகிறது. ஆனால் பெரும்பான்மையாக பருப்பு உபயோகிக்காமலேயே குழம்பு தயாரிக்கப்படுகிறது.
செய்முறை
அடி கனமான பாத்திரத்தை அடுப்பில் வைத்து, சிறிது சமையல் எண்ணெய் ஊற்றி, அதில் கடுகு, சீரகம், உளுத்தம் பருப்பு, காய்ந்த சிவப்பு மிளகாய் மற்றும் கருவேப்பிலை சேர்த்து நன்கு தாளிக்க வேண்டும். கடுகு பொரிந்தவுடன் துண்டாக நறுக்கிய காய்கள் சேர்த்து வதக்க வேண்டும். தேவையான அளவு மஞ்சள் தூள், உப்பு மற்றும் கெட்டியான புளிக்கரைசலை ஊற்றி நன்கு வேக வைக்க வேண்டும். பின்னர் மசாலாப் பொருட்களை சேர்க்க வேண்டும். சரியாக இருபது நிமிடங்கள் கலவை நன்கு கொதித்தபிறகு அடுப்பை அணைத்துவிட வேண்டும். இதில் சிலர் புளிக்கரைசல் குறைவாகவும், அதற்கு ஈடாக சுவைக்கேற்ப தக்காளி சேர்ப்பதும் உண்டு. இந்த செய்முறை பொதுவான குழம்பு தயாரிக்கும் முறையாக உள்ளது. மேலும், இது ஒரு பக்க உணவாக பெரும்பாலும் மதிய உணவில் முக்கிய இடத்தை பெறுகிறது. சில சமயங்களில் காலை சிற்றுண்டியுடனும், இரவு உணவுடனும் பரிமாறப்படுகிறது.
குழம்பின் வகைகள்
வத்தல் குழம்பு:  சுண்டைக்காய், சின்ன வெங்காயம் மற்றும் மணத்தக்காளி வற்றல் கொண்டும் வத்தல் குழம்பு தயாரிக்கலாம்.
மிளகு குழம்பு: இந்த வகை குழம்பில் சிவப்பு மிளகாய் குறைவாகவும், கார்ப்பு சுவைக்கு கறுப்பு குறு மிளகை பயன்படுத்தி செய்யப்படுகிறது. இது பேறு காலங்களில் பாலூட்டும் தாய்மார்களுக்கு பத்திய உணவாக கொடுக்கப்படுகிறது. மேலும், மழைக்காலங்களில் நோய்த் தொற்று ஏற்படாமல் இருக்க வாரத்திற்கொருமுறை இந்த உணவு செய்யப்படுகிறது.
காரக்குழம்பு: சின்னவெங்காயம், பச்சை மிளகாய், தக்காளி போன்றவற்றுடன் குழம்பு மசாலா பொடியைச் சேர்த்து காரக்குழம்பு தயாரிக்கலாம்.
மோர் குழம்பு: கெட்டியான புளிப்பில்லாத மோர் கரைசலில், துருவிய தேங்காய், பச்சைமிளகாய், இஞ்சி, சிறிதளவு சீரகம் சேர்த்து அரைத்துச் செய்யப்படும் குழம்பு மோர் குழம்பு எனப்படுகிறது. நீற்றுப்பூசணி, வெண்டைக்காய், பூசணி போன்ற காய்களைப் பயன்படுத்தி இக் குழம்பு தயாரிக்கப்படுகிறது. தென்னிந்திய மாநிலங்களான கேரளம், தமிழ்நாடு மற்றும் கர்நாடகாவில் பெரும்பாலும் செய்யப்படுகிறது.
பொரித்த குழம்பு: பலவகை காய்கறிகளுடன், மிளகு, சிறு அளவில் பருப்பு, சேர்த்து செய்யப்படும் குழம்பு பொரித்த குழம்பு எனப்படுகிறது. இதில் வெங்காய வடகத்தை மேலும் சுவையூட்டுவதற்காக கடைசியில் சேர்ப்பதுண்டு.
.
பகுப்பு:சமையல் பகுப்பு:சொற்பொருளியல் பகுப்பு:தமிழர் சமையல்
என் பெயர் ராமசேஷன்
என் பெயர் இராமசேஷன் என்பது எழுத்தாளர் ஆதவன் எழுதிய ஒரு தமிழ்ப் புதினம். இதன் முதல் பதிப்பை இமயப் பதிப்பகம் 1980ம் ஆண்டு வெளியிட்டது. இப்புதினம் வித்தாலி பூர்ணிக்காவால் உருசிய மொழியில் மொழி பெயர்க்கப்பட்டு ஒரு லட்சம் படிகள் விற்பனையானது.
கதையின் சுருக்கம்
உயிர்மைப் பதிப்பின் பின்பக்கக் குறிப்பு: ஒரு நகர்ப்புற, மத்தியதர இளைஞன், ராமசேஷன் கண்களின் வழியே நவீன வாழ்க்கையின் பாசாங்குகளும் முகமூடிகளும் வேட்கைகளும் சித்திரக்கப்படுகிறது. சுயநிரூபணத்திற்கான பரிதவிப்பும் அடையாளத் தேடலும் கொண்ட இளமையின் வண்ணமும் உங்கள் மீதும் பூசப்படுகிறது.
ராமசேஷன் நடுத்தரவர்க்க பிராமண குடும்பத்தில் பிறந்தவன். அப்பா சாது. பெண்கள்தான் குடும்பத்தில் ஆட்சி செலுத்துகிறார்கள். ராமசேஷன் பொறியியல் கல்லூரி படிக்கின்றான். அப்போது அவனுக்கு சில பெண்கள் அறிமுகம் ஆகின்றார்கள். வேறு தரமான ஆண்கள் நண்பர்களும் விரோதிகளுமாக ஆகின்றார்கள். ஒரு பேராசிரியர், எழுத்தாளர், திரைப்பட இயக்குநர் எல்லாரையும் நெருக்கமாகத் தெரிய வாய்ப்பு கிடைக்கிறது. மக்கள் அனைவருமே முகமூடிகளை அணிந்து கொண்டு தங்கள் உறவுகளையும், உணர்வுகளையும் அணுகுகிறார்கள். அந்த முகமூடிகள் எவை, ஏன் அப்படிச் செய்கிறார்கள் என்று ஒரு மெல்லிய நகைச்சுவை இழையோடு கதை உள்ளது.
மேற்கோள்கள்
பகுப்பு:தமிழ்ப் புதினங்கள் பகுப்பு:2006 தமிழ் நூல்கள் பகுப்பு:உயிர்மைப் பதிப்பக நூல்கள்
மேக்ரோபிராக்கியம் சப்பானிகம்
மேக்ரோபிராக்கியம் சப்பானிகம் (Macrobrachium japonicum) என்பது ஆசியப் பகுதிகளில் காணப்படும் நன்னீர் இறால் ஆகும். இது 1849ஆம் ஆண்டு விவரிக்கப்பட்டது.
மேற்கோள்கள்
பகுப்பு:மேக்ரோபிராக்கியம்
இராமசாமி ஞானசேகரன்
இராமசாமி ஞானசேகரன் (Ramaswamy Gnanasekaran பிறப்பு: சனவரி 5, 1954) ஒரு இந்திய விரைவோட்ட தடகள வீரர் ஆவார் . இவர் 1978ல் ஆசிய விளையாட்டுப் போட்டியில் 200மீ பந்தயத்தில் தங்கப்பதக்கத்தை வென்றார். பின்னாட்களில் இவர் பயிற்சியாளராக பணியாற்றினார் 1978-79ஆம் ஆண்டில் தடகளத்திற்காக அருச்சுனா விருது வழங்கப்பட்டது.
References
பகுப்பு:1954 பிறப்புகள் பகுப்பு:வாழும் நபர்கள் பகுப்பு:அருச்சுனா விருது பெற்றவர்கள்
ஊடுருவி எதிர்மின்னி நுண்ணோக்கி
ஊடுருவி எதிர்மின்னி நுண்ணோக்கி (Transmission electron microscope, TEM) என்பது எதிர்மின்னி ஆற்றலைப் பயன்படுத்தி அதி நுண்மையான பொருள்களின் தோற்றத்தை அறியப் பயன்படும் எதிர்மின்னி நுண்ணோக்கியாகும். இவை அலகிடல் எதிர்மின்னி நுண்ணோக்கியைப்போல் அல்லாமல் இவை மாதிரிகளின் மீது பட்டு அதனை ஊடுருவி ஒளிரும் திரைகளின் மீதுப்பட்டு பெறப்படும் பிம்பங்களை காணலாம். இவை ஒளி நுண்ணோக்கியைப் போல் இல்லாமல் அதிலிருந்து பெறப்படும் உருவங்களை விட 10000 மடங்கு பெரிதாக காட்டவல்லது.
வரலாறு
இதை 1931ஆம் ஆண்டு மாக்ச் க்னால் மற்றும் எர்னச்டு ருச்கா இணைந்து இதை உருவாக்கினர். இது முதலில் ஒளி நுண்ணோக்கியால் காண்பதைவிட சற்றுப் பெரிதாகக் காட்டுவதாக உருவாக்கினர். காலப்போக்கில் பல மாற்றங்களைப் பெற்று தொழில்நுட்பத்தில் அதீத வளர்ச்சியடைந்திருக்கிறது. இவை 1939 ஆம் ஆண்டு சந்தைக்குக் கொண்டுவரப்பட்டது.
பாகங்கள்
இவை அனைத்தும் இயங்க வெற்றிடமும், எதிர்மின்னியை உருவாக்க டங்சுடன்/தங்குதன் இழை அல்லது இலந்தனம் ஆறுபோரேடு இழை, எதிர்மின்னி துப்பாக்கி, அதிக ஆற்றல் கொண்ட மின் (100-300 KV) திறன், காந்த வில்லைகள், ஒளிருத்திரை ஆகியன இடம் பெற்றுள்ளன.
இலத்திரன் வில்லை
எலக்ட்ரான் வில்லை என்பது மின்புலம் அல்லது காந்த புலங்களின் துணையுடன் எலக்ட்ரான் கற்றைதினை குவியச் செய்யும் அமைப்பாகும். ஒளியியலில் கண்ணாடி வில்லைகளைப் போல் இந்த மின், காந்த புலங்கள் எலக்ட்ரான் கற்றையினைக் குவிக்க துணைநிற்கின்றன. எலக்ட்ரான் நுண்நோக்கி (Electron microscope ), எதிர்முனைக் கதிர் குழாய் (cathode ray osciloscope) போன்ற கருவிகளில் பெரிதும் பயன்படுகின்றன.
செயல்பாடு
தனிம இழைகளில் அதிக ஆற்றல் கொண்ட மின்திறன் பட்டு வெளிப்படும் எதிர்மின்னியை ஒழுங்குப்படுத்தி அதிமெலிதாக வெட்டப்பட்ட மாதிரிகளின் மீது படச்செய்து, அவ்வெதிர்மின்னி அம்மாதிரியிலுள்ள அணுக்களுடன் இணைந்து தகவல் கொண்ட குறிப்புகளாகக் கடந்து செல்கிறது. இவ்வாறு கடந்து செல்லும் மின்னிக்கீற்றுகள் தொகுப்புத் துளைகளால் இலக்கை நோக்கிச் செலுத்தி காந்த வில்லைகளால் ஒளித்திரைகளின் மீது பட்டு பிம்பம் பெறப்படுகிறது.
காட்சி
பாசுப்பரசுகளால் ஆன ஒளித்திரையில் படும் தகவல் மின்னிக்கீற்றிகள் அதி நுண்மமாக்கப்பட்ட (10 - 100 μm) துத்தநாக சல்பைடுகளின் துணையால் நேரடிப் பார்வைக்கு கிடைக்கிறது. இதை சிசிடி படப்பெட்டியின் துணைக்கொண்டு கணினிக்கு அனுப்பப்பட்டு காணமுடியும்.
பயன்
இவை உயிரணுவியல் துறை, அதிக நுண்மையாக காண, நுண்ணறைகளின் உட்பாகங்களை அறிய, படிமங்களைப் பற்றிப்படிக்க இந்நுண்ணோக்கி பயன்படுகிறது.
மேற்கோள்கள்
பகுப்பு:நுண்நோக்கிகள்
ஆர். காந்தி (அரசியல்வாதி)
'''ஆர். காந்தி''' (R. Gandhi) ஓர் இந்திய அரசியல்வாதியும் தமிழக சட்டமன்றத்தின் இராணிப்பேட்டை சட்டமன்றத் தொகுதியின் தற்போதைய உறுப்பினரும் ஆவார். 1996 ஆவது ஆண்டில் நடந்த தமிழ்நாடு சட்டமன்றத் தேர்தலில் இராணிப்பேட்டை சட்டமன்றத் தொகுதியில் திராவிட முன்னேற்றக் கழகம் சார்பில் போட்டியிட்டு முதல்முறையாக வெற்றி பெற்றார். தொடர்ந்து, 2006 ஆவது ஆண்டில் நடந்த சட்டமன்றத் தேர்தலிலும், 2016 ஆவது ஆண்டில் நடந்த சட்டமன்றத் தேர்தலிலும் அதே தொகுதியில் தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார். 2021 தமிழ்நாடு சட்டமன்றத் தேர்தலில் அதே தொகுதியில் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக கைத்தறி மற்றும் துணி நூல் (கைத்தறி மற்றும் துணி நூல், கதர் மற்றும் கிராம தொழில் வாரியம், பூதானம் மற்றும் கிராம தானம்) அமைச்சசராக பதவியேற்றார். இவர் ராணிப்பேட்டை மாவட்ட தி.மு.க. செயலாளராக உள்ளார்.
நிகோனியம்
நிகோனியம் (Nihonium, நிஹோனியம், குறியீடு: Nh) என்பது அணு எண் 113 ஐக் கொண்டுள்ள ஒரு தனிமம் ஆகும். இது கதிரியக்கத்தை அதிகமாகக் கொண்டுள்ள ஒரு செயற்கைத் தனிமம் (இயற்கையில் கிடைக்காதது, ஆய்வுகூடத்தில் மட்டும் உருவாக்கக்கூடியது) ஆகும். நிகோனியம்-286 என்பது நிகோனியத்தின் நிலைத்தன்மை கொண்ட ஓரிடத்தான் ஆகும். இதன் அரைவாழ்வுக் காலம் 20 செக்கன்கள். நிகோனியம் எகா-தாலியம் அல்லது தனிமம்-113 எனவும் அழைக்கப்படுகின்றது. இத்தனிமம் முதல் தடவையாக 2003 ஆம் ஆண்டில் உருசியாவில் தூப்னா நகரில் உள்ள அணுக்கரு ஆய்வுக்கான ஒருங்கிணைந்த கல்விக்கழகத்தில் கண்டுபிடிக்கப்பட்டதாக அறிவிக்கப்பட்டது. 2015 திசம்பரில், பன்னாட்டு தனி மற்றும் பயன்பாட்டு வேதியியல் ஒன்றியம் (ஐயூபிஏசி) இத்தனிமத்தை அங்கீகரித்தது. 2016 நவம்பரில், ஐயூபிஏசி இதற்கு நிஹோனியம் என அதிகாரபூர்வமாகப் பெயரிட்டது.. இது யப்பானிய மொழியில் யப்பான் நாட்டைக் குறிக்கும் பெயராகும். 2016 நவம்பர் 28 இல் இப்பெயர் அதிகாரபூர்வமானது.
தனிம அட்டவணையில், இது p-வலய அதி-பார தனிமம் ஆகும். இது 7வது வரிசையில் போரான் குழுமத்தில் வைக்கப்பட்டுள்ளது. இதன் இயல்புகள் போரான், அலுமினியம், காலியம், இண்டியம், தாலியம் ஆகியவற்றை ஒத்துள்ளதோடு, குறை மாழையாகத் தொழிற்படுகிறது.
வெளியிணைப்புகள்
பகுப்பு:தனிமங்கள் பகுப்பு:உலோகங்கள்
வடக்குபொய்யூர் அய்யனார் கோயில்
வடக்குபொய்யூர் அய்யனார் கோயில் தமிழ்நாட்டில் நாகப்பட்டினம் மாவட்டம், வடக்குபொய்யூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இங்குக் கோயில் கல்வெட்டு உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சி. கணேசன்
'''சி. கணேசன்' (C. Ganesan'') என்பவர் இந்திய அரசியல்வாதியும், தமிழ்நாடு சட்டமன்ற முன்னாள் உறுப்பினரும் ஆவார். இவர் செங்கல்பட்டு மாவட்டம் வேதாச்சல நகரினைச் சார்ந்தவர். கணேசன் செங்கல்பட்டு புனித ஜோசப் உயர்நிலைப் பள்ளியிலும், காஞ்சிபுரம் பச்சையப்பன் கல்லூரி, சென்னை மாநிலக் கல்லூரி, சென்னை சட்டக் கல்லூரி முதலிய கல்வி நிறுவனங்களில் பயின்றுள்ளார். இவர் அனைத்திந்திய அண்ணா திராவிட முன்னேற்றக் கழக வேட்பாளராக 1980ஆம் ஆண்டு நடைப்பெற்றத் தேர்தலில் அச்சரப்பக்கம் தொகுதியிலிருந்து தேர்ந்தெடுக்கப்பட்டார்.
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:7 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:மாநிலக் கல்லூரி மேனாள் மாணவர்கள்